CELEX: 32000R2548
Language: lt
Date: 2000-11-02 00:00:00
Title: Europos centrinio banko reglamentas (EB) Nr. 2548/2000 2000 m. lapkričio 2 d. dėl Europos centrinio banko nustatytų privalomųjų atsargų taikymo pereinamojo laikotarpio nuostatų įvedus eurą Graikijoje (ECB/2000/11)

Svarbus teisinis pranešimas

|

32000R2548

Oficialusis leidinys L 291 , 18/11/2000 p. 0028 - 0029

		Europos centrinio banko reglamentas (EB) Nr. 2548/20002000 m. lapkričio 2 d.dėl Europos centrinio banko nustatytų privalomųjų atsargų taikymo pereinamojo laikotarpio nuostatų įvedus eurą Graikijoje(ECB/2000/11)EUROPOS CENTRINIO BANKO VALDANČIOJI TARYBA,atsižvelgdama į Europos centrinių bankų sistemos ir Europos centrinio banko statutą (toliau — Statutas), ypač į jo 19.1 straipsnį ir 47.2 straipsnio pirmą įtrauką, 1998 m. lapkričio 23 d. Tarybos reglamentą (EB) Nr. 2531/98 dėl Europos centrinio banko privalomųjų atsargų reikalavimo taikymo [1] ir 1998 m. lapkričio 23 d. Tarybos reglamentą (EB) Nr. 2532/98 dėl Europos centrinio banko teisių taikyti sankcijas [2],atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos centrinio banko renkamos statistinės informacijos [3] (ECB), ypač į jo 5 straipsnio 1 dalį ir 6 straipsnio 4 dalį,atsižvelgdama į 1998 m. gruodžio 1 d. ECB reglamentą (EB) Nr. 2818/98 dėl privalomųjų atsargų reikalavimo taikymo (ECB/1998/15) [4] su pakeitimais, padarytais ECB reglamentu (EB) Nr. 1921/2000 [5],atsižvelgdama į 1998 m. gruodžio 1 d. ECB reglamentą (EB) Nr. 2819/98 dėl pinigų finansinių institucijų sektoriaus konsoliduoto balanso (ECB/1998/16) [6] su pakeitimais, padarytais ECB reglamentu (EB) Nr. 1921/2000 [7],atsižvelgdama į Europos centrinio banko Bendrosios tarybos įnašą,kadangi:(1) Euro įvedimas Graikijoje nuo 2001 m. sausio 1 d. reiškia, kad Graikijoje esančios kredito įstaigos ir Graikijoje esantys kredito įstaigų skyriai nuo tos pačios dienos įtraukiami į ECBS privalomųjų atsargų sistemą.(2) Siekiant integruoti šiuos subjektus į ECBS privalomųjų atsargų sistemą reikia priimti pereinamojo laikotarpio nuostatas, kad būtų užtikrinta sklandi integracija, nesudarant neproporcingos naštos dalyvaujančiose valstybėse narėse, įskaitant ir Graikiją, esančioms kredito įstaigoms.(3) Vadovaujantis Statuto 5 straipsniu, siejant su Europos bendrijos steigimo sutarties 10 straipsniu, valstybės narės turi nacionaliniu lygiu parengti ir įgyvendinti visas priemones, kurios yra tinkamos statistinei informacijai, reikalingai ECB statistinės atskaitomybės reikalavimams vykdyti, rinkti, ir laiku pasirengti statistikos srityje, kad jos galėtų tapti dalyvaujančiomis valstybėmis narėmis,PRIĖMĖ ŠĮ REGLAMENTĄ:1 straipsnisPereinamojo laikotarpio nuostatosECB nustatytų privalomųjų atsargų taikymo įvedant eurą Graikijoje pereinamojo laikotarpio nuostatos išdėstytos šio reglamento priede, kuris yra šio reglamento neatskiriama dalis.Nesant šiame reglamente išdėstytų specialiųjų nuostatų, taikomos Reglamentų (EB) Nr. 2818/98 ir (EB) Nr. 2819/98 nuostatos.2 straipsnisĮsigaliojimasŠis reglamentas įsigalioja jo paskelbimo Europos Bendrijų oficialiajame leidinyje dieną. Šio reglamento priede išdėstytos nuostatos galioja tik pirmųjų 2001 m. ataskaitinių laikotarpių atžvilgiu.Priimta Frankfurte prie Maino, 2000 m. lapkričio 2 d.ECB Valdančiosios tarybos varduPirmininkasWillem F. Duisenberg[1] OL L 318, 1998 11 27, p. 1.[2] OL L 318, 1998 11 27, p. 4.[3] OL L 318, 1998 11 27, p. 8.[4] OL L 356, 1998 12 30, p. 1.[5] OL L 229, 2000 9 9, p. 34.[6] OL L 356, 1998 12 30, p. 7.[7] Žr. 5 išnašą.--------------------------------------------------PRIEDASPEREINAMOJO LAIKOTARPIO NUOSTATOS, SKIRTOS GRAIKIJOJE ESANČIŲ ĮSTAIGŲ INTEGRACIJAI Į ECBS PRIVALOMŲJŲ ATSARGŲ SISTEMĄ1. Graikijoje esančioms kredito įstaigoms ir Graikijoje esantiems kredito įstaigų skyriams (toliau — Graikijoje esančios įstaigos) nuo 2001 m. sausio 1 d. taikomi privalomųjų atsargų reikalavimai. Pereinamasis ataskaitinis laikotarpis Graikijoje esančioms įstaigoms galioja nuo 2001 m. sausio 1 d. iki 2001 m. sausio 23 d. Graikijoje esančioms įstaigoms skirtas pereinamasis ataskaitinis laikotarpis neturi jokio poveikio ataskaitiniam laikotarpiui, taikomam pagal ECB Reglamento (EB) Nr. 2818/98 7 straipsnį įstaigoms, esančioms kitose dalyvaujančiose valstybėse narėse.I. Pereinamasis ataskaitinis laikotarpis, skirtas Graikijoje esančioms įstaigoms2. Kiekvienos Graikijoje esančios įstaigos atsargų bazė šiuo pereinamuoju ataskaitiniu laikotarpiu nustatoma pagal jos balanso dalis nuo 2000 m. lapkričio 30 d. Kiekviena įstaiga pateikia Bank of Greece ataskaitą apie atsargų bazę iki šio pereinamojo ataskaitinio laikotarpio pradžios, vadovaudamasi ECB pinigų ir bankų statistinių ataskaitų pateikimo sistemą, nustatytą ECB reglamentu (EB) Nr. 2819/98. Graikijoje esančios įstaigos, kurioms taikomos Reglamento (EB) Nr. 2819/98 2 straipsnio 2 dalimi numatyta leidžianti nukrypti nuostata, pereinamajam ataskaitiniam laikotarpiui atsargų bazę skaičiuoja pagal savo balansą nuo 2000 m. lapkričio 30 d. ir pateikia ataskaitą apie atsargų bazę Bank of Greece iki šio pereinamojo ataskaitinio laikotarpio pradžios.3. Pereinamuoju ataskaitiniu laikotarpiu Graikijoje esančioms įstaigoms taikomas atskiras privalomąsias atsargas skaičiuojanti šalis skaičiuoja ir apie jas praneša iki pereinamojo ataskaitinio laikotarpio pradžios pagal Reglamento (EB) Nr.2818/98 5 straipsnio 3 dalyje nurodytą tvarką.Apskaičiuotos privalomosios atsargos tvirtinamos ne vėliau kaip pirmąją ataskaitinio laikotarpio NCB darbo dieną pagal Reglamento (EB) Nr. 2818/98 5 straipsnio 3 dalyje nurodytą tvarką.4. Pereinamuoju ataskaitiniu laikotarpiu pagal Reglamento (EB) Nr. 2818/98 5 straipsnio 4 dalį peržiūrinti šalis informuoja kitą šalį apie atliktą peržiūrėjimą ne vėliau kaip 2001 m. sausio 15 d. Informuojama šalis peržiūrėjimo ataskaitas turi patvirtinti ne vėliau kaip 2001 m. sausio 16 d. Jeigu informuojama šalis nepateikia atsakymo iki 2001 m. sausio 16 d. pabaigos, įstaigos privalomosios atsargos pereinamajam ataskaitiniam laikotarpiui laikomos patvirtintomis.II. Pereinamojo laikotarpio nuostatos įstaigoms, esančioms kitose dalyvaujančiose valstybėse narėse5. Kitose dalyvaujančiose valstybėse narėse esančios įstaigos gali nuspręsti ataskaitiniais laikotarpiais nuo 2000 m. gruodžio 24 d. iki 2001 m. sausio 23 d. ir nuo 2001 m. sausio 24 d. iki 2001 m. vasario 23 d. pasinaudoti galimybe išskaityti iš atsargų bazių įsipareigojimus Graikijoje esančioms įtaigoms ir neįvardytus kaip atleistus nuo ECBS privalomųjų atsargų sistemos. Įstaigos gali vadovautis Reglamento (EB) Nr. 2818/98 2 straipsnio 3 dalyje nurodytais sąrašais spręsdamos, ar jos turi įsipareigojimų kitai įstaigai, kuriai taikomi privalomųjų atsargų reikalavimai.6. Kitose dalyvaujančiose valstybėse narėse esančios įstaigos, kurios nori pasinaudoti galimybe išskaityti įsipareigojimus Graikijoje esančioms įstaigoms, pagal Reglamento (EB) Nr. 2819/98 1 priedo 1 lentelės 7 išnašą 2000 m. lapkričio ir gruodžio mėnesiams pateikia lentelę su Graikijoje esančiomis įstaigomis, kurios laikomos jau priklausančiomis ECBS privalomųjų atsargų sistemai.Tai nepažeidžia įstaigų pareigos pateikti susijusių laikotarpių statistinę informaciją pagal Reglamento (EB) Nr. 2819/98 I priedo 1 lentelę, kai laikoma, kad Graikijoje esančios įstaigos yra bankai, esantys kitose pasaulio šalyse.Lentelės pateikiamos Reglamente (EB) Nr. 2819/98 nustatytu įprastu laiku ir tvarka.7. Pranešančioji įstaiga, kuriai buvo suteikta teisė į Reglamente (EB) Nr. 2819/98 2 straipsnio 2 dalyje numatytą leidžiančią nukrypti nuostatą, gali nuspręsti 2000 metų lapkričio ir gruodžio mėnesiams pagal Reglamento (EB) Nr. 2819/98 1 priedo 1 lentelės 7 išnašą pateikti lentelę su Graikijoje esančiomis įstaigomis, kurios laikomos jau priklausančiomis ECBS privalomųjų atsargų sistemai.Tokiu atveju 2000 m. lapkričio mėn. duomenys pateikiami atitinkamam dalyvaujančiam NCB ne vėliau kaip 2000 m. gruodžio 23 d. Susijusių įstaigų ataskaitinių laikotarpių, prasidedančių 2000 m. gruodžio 24 d. ir 2001 m. sausio 24 d., atsargų bazė apskaičiuojama pagal 2000 m. lapkričio mėn. duomenis.2000 m. gruodžio mėn. duomenys pranešami įprastu laiku ir tvarka, kurie taikomi susijusioms kredito įstaigoms. Susijusių įstaigų ataskaitinių laikotarpių, prasidedančių 2001 m. vasario 24 d., kovo 24 d. ir balandžio 24 d., atsargų bazė apskaičiuojama pagal 2000 m. gruodžio mėn. duomenis.--------------------------------------------------